《永遇乐》
宋代·王仲甫

风折新英，雨肥繁实，又还如豆。玉核初成，红腮尚浅，齿软酸透。粉墙低亚，佳人惊见，不管露沾襟袖。一枝钗子未插，应把手挼频嗅。

相思病酒，只因思此，免使文君眉皱。入鼎调羹，攀林止渴，功业还依旧。看看飞燕，衔将春去，又将欲、黄昏时候。争如向、金盘满捧，共君王对酒。

作者简介：成都华阳人，字明之。王圭从子。少年以词赋登科，曾官主簿。博知经史，文辞工巧。喜游赏，旷达不羁，不为荣辱所惊，不以是非为挂，朝赏夕宴，怡然自乐。